CHOW รับเงินขายโซลาร์ฟาร์มญี่ปุ่น 4 โครงการเข้ากองทุนฯ มูลค่า 505.23 ลบ.
CHOW รับเงินขายโซลาร์ฟาร์มญี่ปุ่น 4 โครงการเข้ากองทุนฯ มูลค่า 505.23 ลบ.
1 เม.ย. 2562

บริษัท เชาว์ สตีล อินดัสทรี้ จำกัด (มหาชน) หรือ CHOW เปิดเผยว่า เมื่อวันที่ 29 มี.ค.ที่ผ่านมา บริษัทได้รับเงินจากการขายโครงการผลิตไฟฟ้าพลังงานแสงอาทิตย์ที่ประเทศญี่ปุ่น ให้แก่กองทุนรวมโครงสร้างพื้นฐานในประเทศญี่ปุ่น สำหรับโครงการ ฟุกุย 1, ฟุกุย 5, ฟุกุย 6 และฟุกุย 7 รวม 4 โครงการ จากกองทุนฯ จำนวน 1,747 ล้านเยน (ไม่รวมภาษีมูลค่าเพิ่ม) หรือประมาณ 505.23 ล้านบาท
ทั้งนี้ การขายโครงการดังกล่าวเป็นไปตามมติที่ประชุมคณะกรรมการบริษัทเมื่อวันที่ 27 ก.พ.62 ที่อนุมัติให้บริษัทย่อยทางอ้อมดำเนินการเข้าทำธุรกรรมการขายทรัพย์สินประเภทโครงการผลิตไฟฟ้าพลังงานแสงอาทิตย์ที่ประเทศญี่ปุ่น จำนวน 5 โครงการ ขนาดกำลังการผลิต ติดตั้งรวม 5.86 เมกะวัตต์ (MW) ประกอบด้วย โครงการ กิฟุ, ฟุกุย 1, ฟุกุย 5, ฟุกุย 6 และ ฟุกุย 7 ให้แก่ กองทุนรวมโครงสร้างพื้นฐานในประเทศญี่ปุ่น